gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl gl gl gl gl en de gl gl gl ja en sv fr de de gl gl gl gl gl gl gl es gl gl gl gl gl gl pt gl pt en ca gl gl pt
Vieiros: Galiza Hoxe - O anterior executivo gastou máis de 60 millóns de euros en apoiar sen éxito a Semana Verde
Sábado, 01 de outubro de 2022
O DESPROPÓSITO DA CIDADE DA CULTURA TAMÉN TEN UN ANTECEDENTE EN SILLEDA
A Cidade da Cultura non é, nin moito menos, a única obra faraónica que desconcerta o bipartito. Máis desapercibida mediaticamente pasa a chamada Semana Verde de Galicia, en Silleda. As instalacións, que no seu día foron denominadas como o gran escaparate do agro galego, levan anos con buracos. Segundo datos aos que puido ter acceso Vieiros, entre 1991 e 2000 a Xunta de Galicia gastou algo máis de 61 millóns de euros do erario público no recinto de Silleda. O enorme investimento non serviu para darlle azos a un organismo en permanente crise. Esta mesma semana os traballadores do recinto subliñaban que hai perigo dunha creba económica a curto prazo. A pataca, ben quente, está nas mans do actual goberno.
Como quen non quere a cousa, o recinto feiral da Semana Verde de Galicia, en Silleda, converteuse nunha pequena Cidade da Cultura. Entre 1991 e o ano 2000 diversos departamentos da Xunta investiron máis de 61 millóns de euros no complexo dezao. O 5 de setembro de 1991 o Consello da Xunta destinou preto de 29 millóns de euros á construcción do actual recinto. En xaneiro de 1994 o mesmo órgano concretou outros 13 millóns de euros para ampliacións das infraestruturas. Por se isto fose pouco, en setembro de 1996 modificouse este último acordo e púxoselle unha "addenda" de máis de cinco millóns de euros para o remate das edificacións. No mesmo período analizado, entre 1991 e 2000, a Semana Verde recibiu preto de 14 millóns de euros para actuacións "de promoción".
Mais non só a Xunta "enterrou" cartos no complexo trasdezao. Hai que ter en conta que a Deputación de Pontevedra, que tamén está presente no padroado, investiu diñeiro público para revivir o recinto feiral. Segundo puido saber este xornal, o Consello de Contas está auditando os resultados presentados no seu momento pola Fundación Semana Verde de Galicia. Dende o ano 2000, a Xunta decidiu ir pechando a billa dos cartos. Logo de tanto investimento os resultados non eran, nin moito menos, os agardados.
A pasada semana os representantes do medio cento de traballadores da Semana Verde denunciaban o estado crítico no que se atopan as finanzas do recinto feiral, algo que nega categoricamente o seu presidente, Xosé Maril. Os operarios temen que haxa recortes de persoal e incluso que o proxecto morra. Mentres, o novo bipartito ten nas mans unha pataca moi quente. Todos coinciden en que é preciso sanear as contas e diagnosticar como se chegou a esta situación.
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto